ป่าตัดกระดูกข้อเท้าหักจากอุบัติเหตุมา 1.5 เดือนแล้วค่ะ เท้ายังบวมๆยุบๆ เมื่อลองลงน้ำหนัก 20-30% เพื่อหัดเดิน อยากทราบว่าเราควรรอเท้าหายบวมก่อน จึงเริ่มเดิน หรือเดินๆ บวมๆ ยุบๆ ไปเรื่อยๆคะ นอกจากนี้ผิวที่เท้ายังเหี่ยวและแตกเป็นขุยจนเจ็บมากๆ จะรักษายังไงได้บ้างคะ ขอบค่ะ
สวัสดีค่ะ โดยส่วนใหญ่ กระดูกหักจะเริ่มติดที่ประมาณ 4-6 สัปดาห์ และจะติดสนิทที่ประมาณ 4 - 6 เดือน แต่จะยังไม่แข็งแรงเท่าเดิมจนกว่าจะผ่านไปประมาณ 1 ปี ดังนั้น หลังการผ่าตัดกระดูกที่หัก ต้องใช้เวลาประมาณ 4-6 เดือน จึงจะสามารถเดินลงน้ำหนักได้เต็มที่ค่ะ แต่หากจะให้แข็งแรงจนสามารถออกกำลังกาย การเล่นกีฬาต่างๆ ได้ ก็จะใช้เวลาประมาณ 1 ถึง 1 ปีครึ่งค่ะดังนั้น หากเพิ่งผ่าตัดมา 1 เดือนครึ่ง แนะนำให้ลงน้ำหนักแค่บางส่วนเท่านั้น ยังไม่ควรเดินโดยไม่ใช้ไม้เท้าค่ะ ส่วนอาการเท้าบวมๆ ยุบๆ อาจเกิดจากการไหลเวียนของน้ำเหลืองที่ยังไม่ปกติดี ซึ่งหากไม่ได้มีอาการแดงของผิวหนังร่วมด้วย ไม่มีเจ็บหรือปวด ก็ไม่ได้อันตรายอะไรค่ะสำหรับผิวที่เหี่ยวและแตกเป็นขุย แนะนำควรทามอยเจอร์ไรเซอร์ที่เป็นผลิตภัณฑ์จากธรรมชาติ เช่นShea Butterหรือใช้ผลิตภัณฑ์น้ำมันสกัดจากธรรมชาติต่างๆ และนวดกระตุ้นเพื่อให้เลือดไหลเวียนดี ไม่ควรทาครีมหรือโลชั่นที่มีฤทธิ์ทำให้ผิวขาว หรือทายานวดที่ทาแล้วทำให้รู้สึกร้อนหรือเย็น เพราะอาจยิ่งระคายเคืองต่อผิวหนังได้ค่ะ และไม่ควรแช่เท้าในน้ำร้อน เพราะอาจยิ่งทำให้ผิวแห้งและแตกได้ และอาจสวมใส่ถุงเท้าเพื่อรักษาความชุ่มชื้นให้ผิวหนังค่ะ หากอาการไม่ดีขึ้น ก็ควรไปพบแพทย์เพื่อรักษาค่ะ